《过滕文公庙》
明代·韩日缵

夹道垂杨古社荒，井田犹欲访遗疆。驱车雪满蒿莱路，过庙云侵薜荔墙。

褊地亦为王者法，远方愿作圣人氓。七雄五伯皆黄土，剩有公祠蕴藻香。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。